DOD ร่วง 5% สวนโบรกฯแนะ “ซื้อ” อัพกำไรปี 62 โต 11% สู่ระดับ 439 ล้านบาท
DOD ร่วง 5% สวนโบรกฯแนะ “ซื้อ” อัพกำไรปี 62 โต 11% สู่ระดับ 439 ล้านบาท โดย ณ เวลา 11.90 น. อยู่ที่ระดับ 11.90 บาท ลบ 0.60 บาท หรือ 4.80% สูงสุดที่ระดับ 12.50 บาท ต่ำสุดที่ระดับ 11.40 บาท ด้วยมูลค่าการซื้อขาย 32.85 ล้านบาท
18 ม.ค. 2562

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ณ เวลา 11.90 น. อยู่ที่ระดับ 11.90 บาท ลบ 0.60 บาท หรือ 4.80% สูงสุดที่ระดับ 12.50 บาท ต่ำสุดที่ระดับ 11.40 บาท ด้วยมูลค่าการซื้อขาย 32.85 ล้านบาท

ด้าน บล.โกลเบล็ก ระบุในบทวิเคราะห์ คงคำแนะนำ “ซื้อ” ด้วยราคาเหมาะสมปี 62 ที่ 18.20 บาท โดยอิง Prospect PER ที่ 17 เท่า ต่ำกว่าธุรกิจที่ใกล้เคียงกันในตลาดหลักทรัพย์ที่ 25.4 เท่า (เฉลี่ยจาก MEGA และ APCO) จากความกังวลเรื่องความต่อเนื่องของรายได้จากการรับจ้างผลิตสินค้า
อย่างไรก็ตาม ยังคงประมาณการกำไรปี 61 โดยคาดกำไรไตรมาส 4/61 ราว 63 ลบ. ลดลง 14% จากไตรมาสก่อน แต่เติบโต 245% จากช่วงเดียวกันของปีก่อน และปรับประมาณการกำไรปี 62 ขึ้นจาก 395 ลบ. สู่ 439 ลบ. เพิ่มขึ้น 11% เนื่องจากบริษัทมีปัจจัยบวกเข้ามาต่อเนื่องจากการขยายช่องทางการจำหน่ายไปยังต่างประเทศ พร้อมทั้งโอกาสการซื้อกิจการที่จะหนุนการเติบโตให้เป็นไปอย่างต่อเนื่อง
อีกทั้งยังมีโอกาสเพิ่มอัตรากำไรจากโรงงานสกัดวัตถุดิบแห่งที่ 2 โดยเราปรับสมมติฐานอัตรากำไรขั้นต้นสำหรับปี 62 เพิ่มขึ้นจาก 61% เป็น 65% และอัตรากำไรสุทธิเพิ่มขึ้นจาก 48% เป็น 51% ตามลำดับ